สังคมข่าวหุ้นคาเฟอีน
******วันนี้วันสุดท้ายของปี ดัชนีหุ้นไทยยังคงยืนเหนือระดับ 1,500 จุดได้ และหากวันนี้ ดัชนีอยู่ประมาณ 1,530-1,540 จุด นั่นเท่ากับว่าหุ้นไทยจะเติบโตอยู่ประมาณ 19% จากสิ้นปี 2558 ใกล้เคียงกับเป้าหมายของบรรดานักวิเคราะห์ที่ประมาณกันเอาว่าจะอยู่ที่ระดับ 1,550 จุด
30 ธ.ค. 2559

******วันนี้วันสุดท้ายของปี ดัชนีหุ้นไทยยังคงยืนเหนือระดับ 1,500 จุดได้ และหากวันนี้ ดัชนีอยู่ประมาณ 1,530-1,540  จุด นั่นเท่ากับว่าหุ้นไทยจะเติบโตอยู่ประมาณ 19% จากสิ้นปี 2558 ใกล้เคียงกับเป้าหมายของบรรดานักวิเคราะห์ที่ประมาณกันเอาว่าจะอยู่ที่ระดับ 1,550 จุด
********หุ้นมงคลทิ้งท้ายปี 2559 ต้องยกให้ IFEC : บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด(มหาชน) ซัดกันเองฝุ่นตลบ น่าสังเวชจริงๆ และตลาดหลักทรัพย์ฯ เข้าส่งหนังสือไปให้ชี้แจงเรื่องปัญหาตั๋วบี/อี ก็ยังไม่ยอมตอบเขา แถมในทางกลับกัน กับมาแถลงข่าวสาดโคลนใส่กันไปมาทั้งใย “หมอวิชัย” และ “สิทธิชัย” นี่ยังไม่รวม “เอกสารลับ” ต่างๆ ภายในบริษัท ออกมาปลิวว่อนอยู่ข้างนอกอีกนะ ว่าใครทำอะไรสกปรกเอาไว้  ก็ได้แต่สงสารรายย่อยที่ถือหุ้นไว้ และก็อาจได้ถือหุ้นข้ามปีกันเลย หรือหากหุ้นได้ถูกปลอด SP มีสิทธิ์ฟลอร์แน่ๆ
*******เช่นเดียวกับหุ้น LVT หลุยส์วิตตอง หรือ บมจ.แอล.วี.เทคโนโลยี นี่ก็ผู้ถือหุ้นทะเลาะกัน และถูกตลาดหลักทรัพย์ขึ้น SP (และ NP, NC ด้วย) มาตั้งแต่วันที่ 15 พ.ย. จนป่านนี้ก็ยังถูกแขวนอยู่ และเป็นหุ้นที่เข้าข่ายถูกเพิกถอนออกจากตลาดฯ ส่วนความเคลื่อนไหวล่าสุด เห็นมีการเปลี่ยนแปลงโครงการผู้ถือหุ้นรายใหญ่ ลองเข้าไปดูแล้วกันนะ ที่เว็บ SET
******หุ้นนำแข็งใส อาฟเตอร์ ยู หรือ AUหลังชนซิลลิ่งเมื่อวันแรก ตอนนี้ราคาลงมาแล้ว ก็ไม่รู้ว่าใครเข้าไปซื้อตอนถูกลากขึ้นไปที่ 15.00 –15.20 กันบ้าง เห็นวอลุ่มตรงนั้น เยอะเลย ส่วนใครที่เข้าไปแล้ว หากพอมีกำไรกันบ้างก็อย่ามัวแต่นั่งกินน้ำแข็งใสกันเพลินล่ะ รีบๆ เช็คบิลแล้วออกจากร้านซะ อย่านั่งแช่ ไม่งั้นได้จ่ายรอบวงแน่ๆ เพราะราคาเกินพื้นฐานไปเยอะ พี/อี กว่า 90 เท่า บล.บัวหลวง ที่เป็น เอฟเอ ยังให้เป้าราคาปี 60 ไว้ที่ 9.00 บาท
******วานนี้ต่างชาติย่องเข้าซื้อหุ้นไทยกว่า 5 พันล้านบาท หลังจากก่อนหน้านี้ขายสุทธิมา 4-5 วันติดต่อกัน ส่วนใหญ่เข้าซื้อหุ้นขนาดใหญ่ทั้งในกลุ่มน้ำมัน เช่น PTT และ PTTEP และกลุ่มธนาคารพาณิชย์ นำโดย KBANK และ SCB สุดท้ายคือกลุ่มวัสดุก่อสร้าง ลาก SCC หรือปูนใหญ่ขึ้นมาปิด 490 บาท ส่วนฝั่งกองทุน ก็สบช่องทำวินโดว์เดรสซิ่ง ผสมโรงด้วย ทำให้หุ้นไทยท้ายปีคึกคักขึ้นมาได้
*******บอกแล้วว่า สาวสวย “ธิดา แก้วบุตตา” เห็นเงียบๆ แบบนี้ เซียนเหยียบเมฆนะ ถามอะไรไม่ค่อยตอบ ไม่รู้ บลาๆๆๆ เสมือนว่าไม่มีอะไรเลยจริงๆ นะ แต่พอเผลอปุ๊บมีดีลสำคัญปั๊บ ล่าสุดก็กินรวบ BFIT หรือ “กรุงเทพธนาทร” จนได้ ส่วนราคาทำเทนเดอร์ 11.42 บาท ต่อหุ้น สูงกว่าราคาปิดของวันก่อน แต่ราคา BFIT กลับวิ่งขึ้นมาสวนซะนิ คล้ายๆ กรณีของ JAS เลย แล้วแบบนี้ใครจะมาขายในช่วงทำเทนเดอร์ล่ะ เก่งนะเนี่ย อิอิ…..
********บมจ.ปตท.สำรวจและผลิตปิโตรเลียม (PTTEP) หรือ ปตท.สผ. จัดตั้งบริษัทย่อยรองรับการลงทุนในธุรกิจที่เกี่ยวข้องกับการสำรวจและผลิตปิโตรเลียม คือ บริษัท ปตท.สผ. ศูนย์บริหารธุรกิจ จำกัด (PTTEP Business Center Company Limited) มีทุนจดทะเบียน 5 ล้านบาท ปตท.สผ.ถือหุ้นในสัดส่วนร้อยละ 25 และบริษัท ปตท.สผ. อินเตอร์เนชั่นแนล จำกัด (บริษัทย่อยของ ปตท.สผ.) ถือหุ้นในสัดส่วนร้อยละ 75********